
УЧИЛИЩНА ПРОГРАМА ЗА ОБУЧЕНИЕ ПО ГРАЖДАНСКО, ЗДРАВНО, ЕКОЛОГИЧНО И ИНТЕРКУЛТУРНО ОБРАЗОВАНИЕ В ПГБТ



ОБЩИ ПОЛОЖЕНИЯ 
Гражданското, здравното, екологичното и интеркултурното образование се осъществяват в училищното образование в различни форми. Интегрирано е в учебното съдържание на учебните предмети в рамките на общообразователната подготовка от VIII до XII клас . Възможно е да се преподава в часа на класа, в дейностите по интереси, в извънкласни училищни, извънучилищни и междуучилищни дейности, както и при общата подкрепа за личностно развитие. 
(1) ДОС за гражданското, здравното, екологичното и интеркултурното образование се определя с наредба. (2)Държавният образователен стандарт определя: (чл.1. ал. 1 от Наредба за ГЗЕИО) 
1. същността и целите на гражданското, здравното, екологичното и интеркултурното образование; 
2. начините и формите за осъществяване на гражданското, здравното, екологичното и интеркултурното образование; 
З. рамковите изисквания за резултатите от обучението по гражданско, здравно, екологично и интеркултурно образование; 
4. институционалните политики за подкрепа на гражданското, здравното, екологичното и интеркултурното образование.

ПРИОРИТЕТИ:
1. Изграждане на автономна и активна личност, която разбира и отстоява общочовешките ценности, ценностите на демокрацията и човешките права, участва в гражданския,политическия и социалния живот по отговорен, съзидателен и ефективен за себе си и за обществото начин;
2. Познава институциите, структурата и процедурите на демократичното общество, икономическите и политическите реалности на глобализиращия се свят;
3. Зачита значимостта на всяка човешка личност в многообразието от нейните идентичности, признава правото и ценността на различието, приема равнопоставеността на всички в общото социално
пространство.
 4. Осъзнава и цени своята културна идентичност;
5. Взаимодейства с членовете на семейството си, общността и другите хора по конструктивен и уважителен начин;
6. Изразява обосновано и критично гражданската си позиция;
7. Взема самостоятелни решения относно своето развитие,проявява инициативност и способност да си поставя цели, да планира и да обосновава действията си;
8. Носи отговорност за поведението си и оценява влиянието на постъпките си за своя живот и този на другите хора;
9. Подбира адекватна информация, продукти и услуги за подобряване на здравето и поддържа здравословен начин на живот за себе си и за околните;


ЦЕЛИ:
1. Познава и спазва нормите за екологична култура и поведение с оглед опазване на природата и създаване на устойчива околна среда;
2. Познава механизмите на публичните институции и гражданското общество за прилагане на споделена отговорност за опазване на околната среда и проявява готовност за участие в тях;
3. Умее да прави връзки между отделни сфери на обществения живот и да разбира причините за социалните неравенства, екологичните и глобалните предизвикателства.


НАЧИНИ И ФОРМИ НА ОСЪЩЕСТВЯВАНЕ НА ГРАЖДАНСКОТО, ЗДРАВНОТО, ЕКОЛОГИЧНОТО И ИНТЕРКУЛТУРНОТО ОБРАЗОВАНИЕ 
1. В процеса на придобиването на всички видове училищна подготовка. 
2. В часа на класа, включително и чрез ученическото самоуправление; 
З. В заниманията по интереси в рамките на целодневна организация на учебния ден; 
4. В рамките на дейностите по обща подкрепа за личностно развитие 
5. По проект „Подкрепа за успех” 
6. Разработване на проекти

ИНСТИТУЦИОНАЛНИ ПОЛИТИКИ
-Те са част от Стратегията на ПГБТ и са конкретизирани в плана на  Комисията за тържества и ритуали в ПГБТ.
-Темите са определени в Разпределенията на часа на класа в определените степени.
- Учителите по своя преценка използват,комбинират и адаптират изискванията съобразно интересите  и потребностите на учениците и по ред, указан в Правилника на ПГБТ.


РАМКОВИ ИЗИСКВАНИЯ ЗА  ОБЛАСТИТЕ И РЕЗУЛТАТИТЕ ОТ ОБУЧЕНИЕТО ПО ГРАЖДАНСКО ЗДРАВНОТО, ЕКОЛОГИЧНОТО И ИНТЕРКУЛТУРНОТО ОБРАЗОВАНИЕ

	Област на компетентност
	Знания, умения и отношения
В резултат на обучението

	Междуличностни отношения
	умения за изслушване, задаване на въпроси, перифразиране, даване и приемане на обратна връзка, споделяне и др.; решаване на конфликт; изясняване на собствените и чуждите ценности и очаквания във взаимоотношенията; изразяване на обич и близост; понятията приятелство и интимно партньорство – роли, права и отговорно, разбиране за семейството като социална единица, за различните роли, права и отговорности в него и тяхната динамика в жизнения цикъл; знания и умения за влизане в различни социални роли (ролева пластичност);описва и обяснява груповите процеси и роли, принадлежност към групи, лидерство; умения за критично осмисляне на влиянията на културата, традициите, медиите върху взаимоотношенията

	Социална среда
	 проблеми на училищната общност, диалог между заинтересованите страни, проекти за развитие на училището като демократична общност

	Права на човека
	равнищата на публичното управление, правомощията на местни властови институции и процедурите за взаимодействие на гражданите с тях; познава правата на групи със специални нужди – деца, хора с увреждания, малцинства; правата на човека като рамка, която може да служи за борба с несправедливостите

	Демократично гражданство
	статус на гражданина и ролята му в публичния живот,  спецификата и значението на гражданското общество и различните форми на гражданска активност; отговорността на отделния индивид в гражданското общество

	Идентичности и различия в обществото
	 различни форми на расизъм, както и успешни практики за тяхното преодоляване; ефективността на държавни политики за интеграция на групи със специални нужди от гледна точка на гарантиране на техните права и на концепцията за качество на живот

	Власт, политика и
демократични
ценности
	основните характеристики на модерните политически идеологии (ляво и дясно), анализ на политическия процес; важността на активната позиция на гражданина и неговото взаимодействие с институциите за преодоляване на негативни обществено-политически явления и създаване на възможности за устойчиво политическо, икономическо и социално развитие;  значение на демократичните ценности и на демократичните институции за формирането на гражданска национална идентичност

	Социална политика, справедливост и солидарност
	 справедливостта и солидарността като основания на обществения живот в контекста на европейските ценности и проявява готовност за солидарни действия с нуждаещи се; запознат е с принципите и формите на хуманната социална работа, с актуални социални политики на държавата и социални проекти на НПО

	Глобализация, плурализъм и толерантност
	необходимост от предефиниране на ключови понятия, като мир, война, справедливост, власт, толерантност, развитие пред лицето на съвременни глобални проблеми, като тероризма, бежанските кризи, екологичните проблеми и климатичните промени, явления от обществения живот в страната, Европа и света от гледна точка на понятията за плурализъм и толерантност

	Психично здраве и личностно развитие
	етапи на жизненото развитие на човека; умения за справяне с промените, свързани с юношеството като етап на жизненото развитие; показва умения за отстояване на личния избор при зачитане на правата на другите хора; демонстрира умения за критично осмисляне на влиянието на средата – семейството, групата, значими хора и образи, средствата за масова информация, култура, традиции, социални норми, ценности, митове, вярвания върху личността (начина, по който човек възприема себе си и другите, неговите избори и поведение); собствени ценности и избори; собствения стил на вземане на решения и последствията от него; идентифицира и решава проблеми; дългосрочни житейски цели; идентифицира собствените си чувства и връзката им с поведението; изразява собствените чувства по конструктивен начин

	Физическо развитие и дееспособност
	 влияние на личното поведение и навици върху различните системи и здравето, здравословни избори във връзка с промените, които настъпват в процеса на растежа и развитието; оптимално равнище на физическа дееспособност

	Превенция на употребата на психоактивни вещества
	влияние на психоактивните вещества върху репродуктивното здраве и бременността (плода);  умения за анализ и критично осмисляне на влиянието на социалните модели, социалната среда, култура, традиции, медии, семейство, връстници, приятелски групи, за употребата или неупотребата на психоактивни вещества;умения за намиране и осъществяване на алтернативни на употребата на психоактивни вещества начини и дейности за: приобщаване към групи, справяне със стрес и тревожност, за позитивни преживявания

	Безопасност и първа помощ
	 фактори, които водят до злополуки и насилие;  умения за идентифициране на ситуации на насилие и злополуки и избор на стратегии за избягването им;обяснява връзката на алкохола и другите наркотици със злополуките и насилието; демонстрира умения за решаване на конфликти; демонстрира умения за оказване на първа помощ при удавяне, транспортиране на пострадал, при ухапване от животни;  предлага и оказва помощ при злополуки и в ситуации на насилие

	Сексуално здраве и сексуално преносими инфекции
	предимства и ограничения на различните методи на контрацепция и начините на тяхното използване за предпазване от нежелана бременност, болести, предавани по полов път, ХИВ/СПИН;  местата, където може да получи специализирана помощ и консултиране, и разбира необходимостта от тях; осъзнава, че родителството е въпрос на избор, и отговорността, свързана с него; демонстрира основни знания и умения за бъдещо родителство; предпазване от нежелана бременност, болести, предавани по полов път, ХИВ/СПИН; има нагласа за отговорно сексуално поведение спрямо себе си и другите; показва толерантно отношение към хора с различно сексуално поведение и начин на живот

	Хранене
	 индивидуални, семейни и културално обусловени различия по отношение начина на хранене; влиянието на средата – семейство, приятели, национални традиции, върху личния избор на начин на хранене, следствията от използването и съчетаването на различните видове храни; лично седмично меню, съобразено с потребностите на възрастта и растежа в периода на юношеството; връзката между калориите, активността и теглото и да подбира своето дневно и седмично меню съобразно своите потребности и факторите на средата – наличност на храни, социални и културални особености; описва опасностите от предприемане на действия за рязко намаляване на теглото

	Вода, почва, въздух
	информация за замърсяването на въздуха в големи градове и населени места замърсяването, индустрията и бита;  понятието „Горещи точки на замърсяване“; основните замърсители на въздуха – фини прахови частици, серни и азотни оксиди, тропосферен озон и др., както и специфични замърсители – сероводород, амоняк, летливи органични съединения, фреони и др.;  видове замърсяване на почвите и оценява влиянието му върху околната среда и човешкото здраве; разработва идеи и проекти за опазване на чистотата на водите и водните басейни;методи да пести водата в дома си и да опазва нейната чистота; настъпилите промени в населеното място, в което живее, и дава оценка на положителните и отрицателните им страни

	Енергия и климат
	източници на обществено-достъпна информация за възможните въздействия върху атмосферата и околната среда от производството на енергия от различни източници при работа по различни проекти; проверява хипотези и  възможни решения и обосноваване на позиции за балансирано и щадящо природата потребление на енергийни ресурси механизми за намаляване на емисиите на парникови газове (Европейска схема за търговия с емисии на парникови газове, Схема за доброволно намаление на емисии); последствията от климатичните промени върху екосистемите и техния капацитет да осигуряват устойчив приток на храна, енергия и вода; интерпретира необходимостта от адаптиране към изменението на климата и смекчаване на последиците от климатичните промени; идеи и проекти за адаптация към изменението на климата

	Биологично разнообразие
	различни устойчиви практики за възобновяване на природните ресурси, ползите за обществото, финансови и социални; биологичното разнообразие в естествена екосистема и агроекосистема; основните заплахи при превръщането на определени територии в агроекосистеми; познава термина монокултура; разграничава понятията трансгранична защитена територия, Национална екологична мрежа Натура 2000, Европейска мрежа Натура 2000, Парк на мира; коментира ролята на националните и наднационалните защитени територии за опазване на биологичното разнообразие; систематизира и проверява причините и заплахите, водещи до намаляване на биологичното разнообразие и изчезване на определени видове; прилага практически методи за оценка на състоянието на биологичното разнообразие

	Потребление и отпадъци
	кръговратът на материалите и обяснява различни начини за обработване и рециклиране; различни прости и многокомпонентни материали, използвани във всекидневието;  понятията „кръгова икономика“, „зелена икономика“, „синя икономика“; примери за успешни инициативи от света и от мястото, в което живее, за справяне с отпадъците, които носят финансови и социални ползи за обществото; посочва основните принципи за третиране на различни видове отпадъци, като депониране, рециклиране, компостиране, изгаряне; коментира ползи и заплахи от различните видове третиране; аргументира разделното събиране на отпадъци като подход за управление на отпадъците; коментира основните принципи на управление на отпадъците, като принцип на предотвратяването, принцип „Замърсителят плаща“, принцип на предвидливостта, принцип на близостта

	Общество и околна среда
	механизмите, с които разполагат институциите и гражданското общество, за прилагане на споделена отговорност за опазване на околната среда; обществени кампании на екологична тема и в дейности на организации, занимаващи се с опазване на околната среда; солидарност и сътрудничество с различни обществени субекти за постигане на общи екологични цели

	Културни идентичности
	механизми за конструиране на национална, етническа и религиозна идентичност; ефектите от влиянието на културни и социални фактори върху междуетническите и междурелигиозните отношения

	Културна осъзнатост
	културно обусловени различия в живота на етнически и религиозни общности у нас – степен на контекстуалност, степен на индивидуализъм, отношение към властта, степен на избягване на несигурността и др.; публикации в медиите и изяви в социалните медии, които се отнасят до междуетническите и междурелигиозните отношения

	Културни различия, толерантност и конструктивни взаимодействия
	културно-историческите основания на религиозната и междуетническата толерантност;  съхраняване на културно-историческото наследство като споделена отговорност на различните културни общности; видове публични политики, отнасящи се до интеркултурните отношения, като асимилация, авто/сегрегация, интеграция; дискусии относно значими събития и проблеми, свързани с интеркултурните взаимодействия; може да се включва в разработването и реализирането на проекти, които имат за предмет интеркултурни отношения

	Интеркултурно образование и права на човека
	 различни схващания за човешки права в зависимост от съответния цивилизационен контекст  легитимността на законовата уредба за защита на човешките права у нас; познава институционални механизми за реагиране при нарушаване на човешки права; проявява готовност за защита на собствените и чуждите човешки права




ВЪЗПИТАВАНЕ НА НАЦИОНАЛНО САМОЧУВСТВИЕ, ОБЩОЧОВЕШКИ ЦЕННОСТИ, ДОБРОДЕТЕЛИ И ПРОДЪЛЖАВАНЕ НА РОДОЛЮБИВИТЕ ТРАДИЦИИ:



1. Честване на всички национални и училищни празници при спазване на епидемиологичните изисквания на МЗ и РЗИ – Пловдив във връзка с обявената епидемична обстановка заради COVID-19.

Срок: съгласно учебния график от септември до юни


2. Спазване на задължителните символи на българското училище: Национално знаме, Държавен химн, училищно знаме.
                                                                                                   
                                                                                                        Срок: през учебната година

3.Отбелязване патронния празник на училището
                                                                                                        Срок: през учебната година

4.Тематични дискусии в ЧК, свързани с гражданското, здравното, екологично обучение и възпитание на учениците
                                                                                                  
                                                                                                        Срок: през учебната година

